315 Religio

Religio dicitur frugis uite melioris, Extra. *De statu monachorum [et canonicorum regularium]*, c. 5, *[Quod]* *Dei timorem*.

Item, talis vita tanquam melior est sequenda, [Causa] 20, quest. 1, [c. 7].

Item, secundum Augustinum, 10, *De civitate*, c. 4, religio dicta est eo quod Deum re-eligimus per eam post Dei. Ideo temptum uel secundum alios, religio dicitur quasi religacio, quia primo religatur homo Deo per baptismum. Secundo per religionem. Vnde nota quod religioni sunt tria vota annexa. Ita quod si vnum istorum desit non erit religio. Illa autem obediencia, continencia, paupertas voluntaria. Inter que obediencia preminet preponderat et precellit horum. Primum vincit diabolum. Secundum carnem. Tercium mundum. Vnde Bernardus, tria sunt munera que magi offerunt Domino, Matt. 2[:11]. Aurum terrene possessionis per paupertatem voluntariam, thus deuote subiectionis per obedienciam, mirram carnalis mortifacionis per continenciam.

¶ Figura ad hoc, Gen. 12[:1] vbi Dominus precepit Abraham, *Egredere de terra tua*, scilicet, per abiectionem et renunciacionem proprietatis, *et de domo patris tui*, per abdicacionem proprie voluntatis. Hic est *funiculis triplex* qui *difficile rumpitur*, Eccle. 4[:12]. Quo religiosus dicatur cum Deo.

¶ Per istud ternarium destruitur illud ternarium, [1] Joan. 2[:16]: *Omne quod est in mundo*, aut *est concupiscentia carnis*, aut *concupiscentia oculorum*, aut *superbia vitae*.

¶ Isto funiculo permisit Ysaac se ligari quando debuit immolari, Gen. 22[:9]. Sicut infirmus permittit se ligari uel scindi quamuis innite propter sanitatem, sic religiosus permittit se ligari predictis vinculis propter salutem anime et ne in temptacione resiliat a bono propitio. Dicunt Egipti quod canes que ducuntur ligati et copulati ad predam melius currunt et capiunt quam canes vagabundi. Sic spiritualiter ligati in diuino officio et seruicio et obediunt vni prelato cicius pertingunt ad spiritualem capturam animarum, scilicet, et melius pugnant in acie ecclesie quam vagabundi sine duce. Ideo dicitur Prou. 4[:11-12]: *Ducam te per semitas æquitatis, quas cum ingressus fueris, non arctabuntur gressus tui*.

¶ Ista tria vota expressit Christus Petro, Joan. vltimo [21:18] quando dixit, *Alius te*, cuiusque quo ad continenciam, *et ducet*, te ad obedienciam, *quo tu non vis*, quo ad paupertatem. Propter ista signanter petit, Psal. [24:4]: *Vias tuas, [Domine], demonstra mihi, et semitas tuas edoce me*.

¶ Tres sunt vie generales erga Deum, scilicet, via dignitatum et prelatorum, via diuitum et magnorum, via coniugatorum. Vnde exponit bene homini cognoscere istas vias quamuis non experiatur. Ideo prudentiam petit, Psal. [104:22], de semitis edocere, non de istis viis. Nam iuxta quamlibet istarum viarum est semita apta ad cauendum incomodia viarum.

¶ Nam iuxta viam digritatum est semita obediencie et humilitatis que est securior. Juxta viam diuitum est semita paupertatis que est expeditor. Juxta viam coniugatorum est semita castitatis[[1]](#endnote-1) que est mundior super istas tres causas. Solent viatores eligere semitas et dimittere vias communies et tamen dicitur Prou. 3[:17]: *Viæ ejus viæ pulchræ*, /f. 98va/ *et omnes* vie eius *pacificæ*.

¶ Quis enim pulcram et honestam uiam possunt prelati, possonati, et coniugati ducere, tamen religiosi viuunt in maiori pace a strepitu mundi et a molorum societate sequestrati. Ideo in commendacione religionis dicit Petrus Blesensis *Epistula* 12, iuxta sententiam cordis mei, si paradisus in vita presenti est, uel in claustro est, uel in scholis.

¶ Quicquid enim extra hec duo est, plenum est anxietate, amaritudine, formidine, sollicitudine, et dolore.

In quibus autem et quomodo vita religiosa sit melior quam vita secularis vide supra capitulo [226] Melior.

Ideo religio dicitur carcer quia ibi prohibetur et impeditur religiosus nec peccet libere. Sic Manasses rex in carcere plus proficit coram Deo quam prius quando erat liber in regno, 2 Paral. 33[:13]. Sic Jeremias [36:4] clausus in carcere scripsit et precepit Baruch notario suo ut legeret comminaciones Domini. [Gen.] 41[:14], Joseph de carcere eductus, factus est dominus Egipti, Gen. 41[:40]. Et Eccle. 4[:14] dicitur, *De carcere catenisque egrediatur quis ad regnum*. Christus quoque permisit precipue suos incarcerari, videlicet, Petrum, Act. 5[:18], Paulus, 2 Cor. 6[:5], Johannes Baptismus, Matt. 14[:3].

Item, in religioso tria commendantur: pondus, amor comitatis, fuga proprietatis.

¶ De primo, sicut campsor iudicat meliorem nummum secundum pondus sic religiosus ex maturitate, Psal. [34:18]: *In populo gravi laudabo te*.

¶ De secundo, videtur quod quando plures congregantur incedunt securius, resistunt forcius, conuiuunt iocundus, Eccle. 4[:9]: *Melius est duos esse simul quam unum*. Videmus econtra quod quando auis est sola et singularis uel rapax ut accipiter, uel amisit socium ut turtur. Sic religiosus singularis uel est rapax detrahendo diiudicando, uel amisit sponsum suum Christum, Eccle. 4[:10]: *Væ soli*. Iccirco in oblatione Domino facienda par turtur offerebatur non sola turtur, Luc. 2[:24]. Video etiam quod sola candela per ventum facile extinguitur, set plures conuexi vinculo caritatis melius lucent per exemplum, vehemencius ardent per desiderium, Psal. [49:5]: *Congregate illi sanctos ejus*.

Item, non vnus bos set plures trahunt aratrum. Non vnum membrum sed plura faciunt corpus. Non vna apis sed plures componunt fauum. Sic cum plures uiuuntur amoris vinculo maior est abundancia meritorum. In huius rei figura non vnitus discipulis set plures congregati acceperunt Spiritum Sanctum.

¶ Tercio, religiosus debet cauere proprietacio ne sit sicut vespertilio bibens oleum in ecclesia dum insistunt diuino officio tanquam Judas, Joan. 12[:4].

¶ Item, tria reprobantur in religioso: indeuocio, dissolutio, euagacio.

¶ De primo, quia talis est sicut cirpus vacuus stans, Psal. [33:11]: *Divites eguerunt et esurierunt*.

¶ De secundo, secularis inhonestus se solum infamat, sed religiosus dissolutus totum monasterium decolorat. Sicut perciphant vini de dolio iudicatur totum dolium sive in bono siue in malo, 1 Cor. 4[:9]: *Spectaculum facti sumus mundo*.

¶ De tercio, piscis cito moratur extra aquam, sic religiosus extra disciplinam.

Item, religiosus se debet castigare, non necare, prelato obedire, non extra ire profitere, non deficere.

¶ De primo, aquila primo retrahit alas postmodum melius extendat, sic aliquando remittenda est disciplina ut postmodum conualescat, Rom. 12[:1]: *Rationabile obsequium vestrum*.

¶ De secundo, obedire, nam sicut membra iudicantur esse paralitica uel emortua si non moueantur ad imperium capitis, sic religiosus si non sequitur iussum patris, Exod. 15[:16]: *Fiant immobiles quasi lapis*. Et secundum Philosophum, omne humidum male terminatur termino proprio et bene alieno. Sicut religiosus male regitur si sequatur proprium motum. Vnde Bernardus, tolle propriam voluntatem et non erit infernus.

¶ De tercio, dicit Gregorius, et Bernardus, in via Dei non proficere. Vnde sicut edificium incipit laicus et consummatur structius, sic religiosus ita debet incipere quod possit consummare et perseuerare ne forte sibi inproperetur illud, Luc. 14[:30]: /f. 98vb/ *Hic homo cœpit ædificare, et non potuit consummare*.

Item, debet religiosus sub disciplina educari instar pueri ut, scilicet, habeant in egressu duas obstetrices, in progressu duas matrites.

In processu duas consolatrices, de quo vide supra capitulo [292] Puer.

¶ Item, debet esse stabilis in congregacione. Nam stultus foret qui tempore tempestatis exiret nauem, sic religiosus si tempore temptacionis propositum suum primum desiderat, Act. 28[:11]. *Nisi in* *me manseritis* peribitis, [Joan. 15:4].

¶ Item, religiosus ad instar plantule debet eradicari transplantari, claudi rigari, purgari fodi, sic nouicius debet de mundo euelli, in religione plantari, in sancto proposito radicari, circumspectione claudi, deuocione rigari, confessione purgari, exercicio et bona operacione fodi, et excoli, ut sint secundum Psal. [127:3; 143:12]: *Sicut novellæ olivarum … in juventute sua*.

¶ Item, religiosus debet habere ad instar plantule radicem profunde, humilitatis stipitem,[[2]](#endnote-2) recte intencionis, frondes sincere, dilectionis folia, caste locucionis flores, honeste conuersacionis, et tandem super omnia fructus bone operationis, quibus poterit a Deo cognosci secundum illud Matt. 7[:16]: *A fructibus eorum*.

¶ Item, religio habuit ortum laudabilem, modum imitabilem, nondum notabilem.

De primo, Samuel primo congregauit cuneum prophetarum, 1 Reg. 10[:9-10]. Joannes Baptista congregauit discipulos, Joan. 1[:6]. Et Marcus euangelista apud Egiptum habuit discipulos iure sanctitatis. Vnde surrexerunt sancti patres in *Vitis patrum* quorum tria sunt genera: cenobitarum, heremitarum, anachoritarum, sicut habetur in *Historia Ecclesiastica* libro secundo, c. 16.

¶ Secundo, religio habuit modum imitabilem sicut patet, Act. 4[:32] vbi nemo discipulorum illorum aliquid suum esse dicebat de hiis que possidebat.

Tercio, habet modum notabilem quia obediencie subiugantis, paupertatis alleuiantis, castitatis candidantis. Quia obediencia aufert propositam voluntatem et per consequens infernum secundum Bernardum, secundum illud, 1 Tim. 6[:10]: *Radix omnium malorum [est] cupiditas*. Castitas aufert carnalem feditatem et per consequens facit angelum secundum illud, Matt. 22[:30]: *Neque nubent, neque nubentur, sed erunt sicut angeli*.

¶ Item, ingressurum religionem oportet dimittere vetustatem vicorum secularium ad instar serpentis deponentis pellem veterem.

De quo vide capitulo [302] Prudencia.

Propter hoc dixit Bernardus, nouiciis ingredientibus dimittant corpora foris, id est, corporalia desideria et soli sunt. Ingrediantur quia [Joan. 12:24-25]: *Nisi granum frumenti cadens in terra mortuum fuerit, ipsum solum manet*. Sic ingrediens religionem nisi dimiserit antiquum non poterit fructificare sub nouo.

¶ Nam multi sunt qui in principio conuersionis figunt simplicitatem ac si semper dicerent Psalmos [118:1], Primales, scilicet, *Beati immaculati*, sed cum effecti fuerint postmodum officiarii et obedienciarii nituntur mutare antiquas obseruanciam.

Et dicunt [Psal. 118:33] homilia terciam, *Legem* *pone* ac cum diu exercitati fuerint et indurati in officiis iter oblitis pristinus deuocionibus.

Perueniunt ad homilia sextam et dicunt [Psal. 118: 81]: *Defecit in salutare tuum anima mea*.

Quia in talibus recedente deuocione succedit secularitas a Deo quod ita homilia nova audientur a talibus [Psal. 118:129]: *Mirabilia*. Propter huius dissoluciones in religione, scribit Augustinus, *Epistulam* ad Hypomensem ecclesiam, ut habetur in Decretum, 47 Distinctio, c. [9] *Quantumlibet*. Sicut non inueni meliores quam qui in monasteriis profecerunt, sic non inueni deteriores quam qui in monasteriis defecerunt.

1. castitatis ] *add*. ~~et dimittere vias communes et tamen dicitur Prou. 3~~ F.128. [↑](#endnote-ref-1)
2. stipitem ] *add*. ~~oliuarum~~ F.128. [↑](#endnote-ref-2)